REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj: 06-2/320-19

3. decembar 2019. godine

B e o g r a d

ZAPISNIK

96. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 3. DECEMBRA 2019. GODINE

Sednica je počela u 12,05 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Sonja Vlahović, Olivera Pešić, Srbislav Filipović, Momo Čolaković, Milan Lapčević i Zoltan Pek.

Sednici su prisustvovali zamenici članova: Tanja Damnjanović Tomašević (zamenik Veroljuba Arsića), Snežna R. Petrović (zamenik Gorana Kovačevića), Đorđe Milićević (zamenik Dušana Bajatovića), Snežana B. Petrović (zamenik Mome Čolakovića) i Arpad Fremond (zamenik Zoltana Peka).

Sednici nisu prisustvovali članovi Odbora: Miljan Damjanović,Milorad Mirčić, Aleksandar Stevanović, Goran Ćirić, Milorad Mijatović i Vojislav Vujić, niti njihovi zamenici.

Pre prelaska na utvrđivanje dnevnog reda , predsednik Odbora dr Aleksandra Tomić je iznela predlog za izmenu dnevnog reda i to da se predložena druga tačka razdvoji na dve tačke dnevnog reda:“2.Utvrđivanje Predloga Liste kandidata za izbor predsednika Komisije za kontrolu državne pomoći;” i “ 3.Utvrđivanje Predloga Liste kandidata za izbor četiri člana Saveta Komisije za kontrolu državne pomoći.”

 Predlog predsednika Odbora da se predložena druga tačka razdvoji na dve tačke dnevnog reda, prihvaćen je jednoglasno (10 glasova „za“).

Na predlog predsednika Odbor je, jednoglasno (10 glasova „za“), utvrdio sledeći dnevni red:

D n e v n i r e d :

1. Razgovor sa kandidatima za izbor predsednika i četiri člana Saveta Komisije za kontrolu državne pomoći;
2. Utvrđivanje Predloga Liste kandidata za izbor predsednika Komisije za kontrolu državne pomoći;
3. Utvrđivanje Liste kandidata za izbor četiri člana Saveta Komisije za kontrolu državne pomoći.

Pre prelaska na rad po utvrđenom dnevnom redu, Odbor je većinom glasova (devet glasova „za“, jedan član Odbora nije iskoristio pravo glasa), usvojio zapisnik sa 93. sednice Odbora, dok je jednoglasno (sa 10 glasova „za“ ) usvojio zapisnik sa 94.sednice Odbora.

**PRVA TAČKA:** **Razgovor sa kandidatima za izbor predsednika i četiri člana Saveta Komisije za kontrolu državne pomoći;**

Predsednik Odbora je podsetila članove da je Odbor za finansije, republički budžet i kontrolu trošenja javnih sredstava je na 93. sednici održanoj 18. novembra 2019. godine doneo Odluku o obrazovanju Radne grupe za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Komisije za kontrolu državne pomoći sa zadatkom da izvrši pregled prijava i prateće dokumentacije radi provere ispunjenosti uslova navedenih u javnom konkursu i utvrđivanje spiska kandidata koji ispunjavaju uslove da se nađu u daljem postupku izbora organa Komisije.

 Radna grupa je 20. novembra 2019. godine održala sastanak na kom je izvršila pregled prijava i konstatovala da je na javni konkurs pristiglo 17 blagovremenih prijava ali da dve prijave ne ispunjavaju uslove da se nađu u daljem postupku izbora i o tome podnela Izveštaj Odboru na razmatranje i odlučivanje.

 Odbor za finansije, republički budžet i kontrolu trošenja javnih sredstava je na 95. sednici održanoj 27. novembra 2019. godine, razmotrio i usvojio Izveštaj Radne grupe, čime je konstatovao da od 7 prijavljenih kandidata za izbor predsednika Komisije, 6 kandidata ispunjava uslove za učešće u daljem postupku izbora i takođe je konstatovao da od 17 prijavljenih kandidata, 15 kandidata ispunjava uslove za učešće u daljem postupku izbora četiri člana Saveta Komisije za kontrolu državne pomoći. U međuvremenu od momenta usvajanja Izveštaja Radne grupe do održavanja sednice Odbora za razgovor sa kandidatima, jedan od kandidata je povukao svoju prijavu za člana Saveta Komisije, tako da je na razgovor pozvano 14 kandidata.

U skladu sa članom 203. stav 3. Poslovnika Narodne skupštine, Odbor je na ovoj sednici organizovao razgovor sa kandidatima za izbor predsednika i četiri člana Saveta Komisije za kontrolu državne pomoći.

 U nastavku sednice obavljen je razgovor sa sledećim kandidatima: Antonijević Vladimir, Blagojević Ljiljana, Bulajić Stanko, Vidaković Marko, Drobnjaković Mitar, Đorđević Dušica , Đurđević Dragan, Joksimović Marina, Kovačević Nataša, Mišković Vukašinović Mirjana, Nikolić Ana, Obradović Marko, Stanković Bratislav i Stojanović Boban.

 Pitanja kandidatima postavili su Milan Lapčević, Momo Čolaković, Aleksandra Tomić, Snežana R. Petrović, Olivera Pešić, Sonja Vlahović i Zoran Bojanić.

**DRUGA TAČKA:** **Utvrđivanje Predloga Liste kandidata za izbor predsednika Komisije za kontrolu državne pomoći;**

 Nakon obavljenog razgovora sa kandidatima za predsednika Saveta Komisije za kontrolu državne pomoći, Odbor je glasao o predloženim kandidatima.

 Za kandidata Antonijević Vladimira, devet članova Odbora je glasalo “za”, dok jedan član Odbora nije iskoristio pravo glasa.

 Za kandidata Blagojević Ljiljanu, devet članova Odbora nije iskoristilo pravo glasa, dok je jedan član Odbora bio uzdržan.

 Za kandidata Vidaković Marka , deset članova Odbora nije iskoristilo pravo glasa.

 Za kandidata Đurđević Dragana , deset članova Odbora nije iskoristilo pravo glasa.

 Za kandidata Nikolić Anu , deset članova Odbora nije iskoristilo pravo glasa.

 Za kandidata Stojanović Bobana , jedan član Odbora je glasao “za”, dok devet članova Odbora nije iskoristilo pravo glasa.

Na osnovu rezultata glasanja, Odbor je utvrdio Predlog Liste za izbor predsednika Komisije za kontrolu državne pomoći i predložio Narodnoj skupštini da za predsednika Komisije izabere Antonijević Vladimira.

 Predstavnik Odbora za Predlog Liste biće dr Aleksandra Tomić, predsednik Odbora.

**TREĆA TAČKA:** **Utvrđivanje Liste kandidata za izbor četiri člana Saveta Komisije za kontrolu državne pomoći.**

 Nakon obavljenog razgovora sa kandidatima za četiri člana Saveta Komisije za kontrolu državne pomoći, Odbor je glasao o predloženim kandidatima.

 Za kandidata Blagojević Ljiljanu, devet članova Odbora je glasalo “za”, dok jedan član Odbora nije iskoristio pravo glasa.

 Za kandidata Bulajić Stanka, deset članova Odbora nije iskoristilo pravo glasa.

 Za kandidata Vidaković Marka, devet članova Odbora je glasalo “za”, dok jedan član Odbora nije iskoristio pravo glasa.

 Za kandidata Drobnjaković Mitra, deset članova Odbora nije iskoristilo pravo glasa.

 Za kandidata Đorđević Dušicu, devet članova Odbora je glasalo “za”, dok jedan član Odbora nije iskoristio pravo glasa.

 Za kandidata Đurđević Dragana, devet članova Odbora je glasalo “za”, jedan član Odbora je glasao “protiv“.

 Za kandidata Joksimović Marinu, deset članova Odbora nije iskoristilo pravo glasa.

Za kandidata Kovačević Natašu , deset članova Odbora nije iskoristilo pravo glasa.

 Za kandidata Mišković Vukašinović Mirjanu, deset članova Odbora nije iskoristilo pravo glasa.

Za kandidata Nikolić Anu, deset članova Odbora nije iskoristilo pravo glasa.

Za kandidata Obradović Marka, jedan član Odbora je glasao “za”, dok devet članova Odbora nije iskoristilo pravo glasa.

 Za kandidata Stanković Bratislava, jedan član Odbora je glasao “za”, dok devet članova Odbora nije iskoristilo pravo glasa.

 Za kandidata Stojanović Bobana, jedan član Odbora je glasao “za”, dok devet članova Odbora nije iskoristilo pravo glasa.

Na osnovu rezultata glasanja, Odbor je utvrdio Predlog Liste za izbor četiri člana Saveta Komisije za kontrolu državne pomoći i predložio Narodnoj skupštini da za članove Saveta Komisije izabere:

1.Blagojević Ljiljanu;

2.Vidaković Marka;

3.Đorđević Dušicu;

4.Đurđević Dragana.

 Predstavnik Odbora za Predlog Liste biće dr Aleksandra Tomić, predsednik Odbora.

Sednica je završena u 16,30 časova.

 Sednica je tonski snimana.

SEKRETAR ODBORA PREDSEDNIK

 Tijana Ignjatović dr Aleksandra Tomić